
Prevenció vagy félelmes jóslat? -- A disztópiák üzenete



Dolgozatom az utópiák, ezen belül a negatív utópiák (disztópiák) „üzeneteit” kutatja.
Az első részében az utópiának, mint műfajnak a meghatározására teszek kísérletet, továbbá a műfajban született jelentősebb műveket és azok irodalom-, illetve eszmetörténeti hatásait vizsgálom.
Vizsgálódásom középpontjában három disztópia pedagógiai és társadalomlélektani szempontú elemzése áll. Célom, hogy feltárjam a mű hatásmechanizmusát, rámutassak a művekben rejlő társadalomkritika ábrázoló eszközeire, és megfejtsem a szerzők kortársaiknak szánt „üzenetét”.
Tanulmányom részét képezi egy modulterv is, mely Geroge Orwell 1984 című regényének tanórai feldolgozásához nyújt segítséget. Dolgozatomban leírtam a modulterv megvalósítása során szerzett tapasztalataimat is. Meggyőződésem, hogy a jelentős huszadik századi disztópiák tanórai feldolgozása nagyban hozzájárulhat a tanulók kritikai gondolkodásának fejlődéséhez.



